हार्बिन

हार्बिन चीनको हेइलोङजियाङ प्रान्तको राजधानी तथा तई प्रान्तको सबहै ठूलो सहर हो। यो उत्तर–पूर्वी चीनमी, लियाओनिङ प्रान्तका सेनयाङ पछा दोसरो सबहै ठूलो शहरी जनसंख्या भया तथा शहरी रे ग्रामीण दुवै क्षेत्र समेट्टन्जया सबहै ठूलो महानगरीय जनसंख्या भयाः सहर लै हो। हार्बिनका नौ महानगरीय जिल्ला, दुई काउन्टी-स्तरीय सहर रे सात काउन्टीअन नगर अन्तर्गत पड्डान्। सन् २०२० का जनगणना अनसार हार्बिन चीनको आठौँ सबहै बढती जनसङ्ख्या भयाः सहर हो। शुआङ्चेङ रे आचेङ बाहेक सबै जिल्लाअन समेटिया हार्बिनको विकसित शहरी क्षेत्रको जनसंख्या ५,८४१,९२९ रयाः छ, भण्या सम्पूर्ण महानगरीय क्षेत्रको जनसंख्या १०,००९,८५४ पुगन्छ। जइले येलाई विश्वका १०० ठूला शहरी क्षेत्रमध्ये एक बनाउँछ। हार्बिन उत्तर-पूर्वी चीनको प्रमुख राजनीतिक, आर्थिक, वैज्ञानिक, सांस्कृतिक तथा सञ्चार केन्द्रका रूपमी तथा चीनको महत्वपूर्ण औद्योगिक आधारका रूपमी लै परिचित छ।

इतिहास
प्रारम्भिक इतिहास
हार्बिन क्षेत्रको मानव बस्तीको इतिहास ढिला ढुङ्गेयुगका समय (करिब ईसा पूर्व २२००) बठे शुरु भया धेकिन्छ। जिन राजवंश (१११५–१२३४) का संस्थापक तथा पइल्लो सम्राट वान्यान अगुदा (शासनकाल १११५–११२३) यिसै क्षेत्रका आशि नदी नजिक बसोबास अद्दा जुर्चेन वान्यान समुदायमी जन्म्या थ्याः। सन् १११५ मि अगुदाले आजको हार्बिनको आचेङ जिल्लामी पड्डे क्षेत्रमी जिन राज्यको राजधानी शाङ्जिङ हुइनिङफु (उपरी राजधानी, हुइनिङ प्रिफेक्चर) स्थापना अर्या।
अगुदाको मृत्युपछा उत्तराधिकारी सम्राट वान्यान सेङले समान योजना अनसार नयाँ शहर निर्माण अद्दु आदेश दियाः। शहरको योजनाबद्ध निर्माण प्रमुख चिनियाँ सहरअन विशेषगरी बियान्जिङ (आजको कैफेङ) को नमूनामी आधारित थ्योः। यद्यपि नयाँ जिन राजधानी उत्तरी साङ राजवंशको मौलिक नमूना है नानो थ्योः।Tao, p. 44. हुइनिङ प्रिफेक्चर जिन साम्राज्यको प्रमुख राजधानीको रूपमी कार्यरत रह्यो, तर चौथो जिन सम्राट वान्यान लिआङले ११५३ मी राजधानी याञ्जिङ (आजको बेइजिङ) सारिदिया।
सन् ११५७ मी वान्यान लिआङले पूर्व राजधानीका सबै दरबारअन समेत नष्ट गराया। उनरा उत्तराधिकारी वान्यान योंग (सम्राट शिचोङ) ले ११७३ मी शहर पुनर्स्थापना गरी येलाई दोसरा राजधानीको रूपमी घोषणा अर्या। शाङ्जिङ हुइनिङ प्रिफेक्चरका भग्नावशेष हालको आचेङ सहरको केन्द्र बठे करिब २ किलोमिटर टाढा फेला पण्या रे उत्खनन गरिएयाः छन्। जिन राजधानीका यी भग्नावशेषहरू राष्ट्रिय ऐतिहासिक संरक्षित क्षेत्रका रूपमा सूचीबद्ध छन्, जाँ जिन राजवंश इतिहास संग्रहालय रयाः छ। संग्रहालयलाई सन् २००५ को अन्त्यतिर पुनर्निर्माण गरियाः थ्योः।
संग्रहालय परिसरमी अगुदा रे उनका मुख्य सेनापति वान्यान जोंगहान (न्यानहान) का घोडचढी प्रतिमाअण स्थापित छन्। ताँ उत्खनन बठे प्राप्त भौत अवशेषअन हार्बिन वरपरका संग्रहालयअनमी प्रदर्शनमी राखिया छन्।

सन्दर्भअन

भाईरा कडिअन

श्रेणी:चीन देश
श्रेणी:चीनका सहरअन